钦定古今图书集成/理学汇编/文学典/第031卷 > 袁彖
## 钦定古今图书集成/理学汇编/文学典/第031卷 > 袁彖

按《南齐书》本传：“彖字伟才，陈郡阳夏人也。祖洵，吴郡
太守。父觊，武陵太守。彖少有风气，好属文。及元言举
秀才，历诸王府参军，不就。觊临终与兄𫖮书曰：‘史公
才识可嘉，足懋先基矣。史公，彖之小字也。服未阕，𫖮
在雍州起事见诛。宋明帝投𫖮尸江中，不听敛葬。彖
与旧奴一人，微服潜行求尸，四十馀日，乃得密瘗石’”
头后冈，身自负土，怀其父集，未尝离身。明帝崩，后乃
改葬𫖮。从叔司徒粲、外舅征西将军蔡兴宗并器之。
除安成王征虏参军，主簿，尚书殿中郎。出为庐陵内
史，豫州治中，太祖太傅相国主簿，秘书丞议“駮，国史
檀超，以《天文志》纪纬序位，度，《五行志》载当时祥沴，二
篇所记事用相悬，日食为灾，宜居五行。”超欲立《处士
传》，彖曰：“夫事关业用，方得列其名行。今栖遁之士，排
斥皇王，陵轹将相，此偏介之行，不可长风移俗。故迁
书未传，班史莫编。一介之善，无缘顿略，宜列其姓业，
附出他篇。”迁始兴王友，固辞。太祖使吏部尚书何戢
宣旨令就。迁中书郎，兼太子中庶子。又以中书兼御
史中丞，转黄门郎，兼中丞如故。坐弹谢超、宗简奏依
违免官。寻补安西谘议，南平内史，除黄门，未拜，仍转
长史、南郡内史，行荆州事。还为太子中庶子、本州大
中正。出为冠军将军，监吴兴郡事。彖性刚，尝以微言
忤世祖，又与王晏不协。世祖在便殿，用金柄刀子治
爪，晏在侧曰：“外间有金刀之言，恐不宜用此物。”世祖
愕然，穷问所以。晏曰：“袁彖为臣说之。”上衔怒良久。彖
到郡，坐过用禄钱，免官，付东冶。世祖游孙陵，望东冶
曰：“中有一好贵囚。”数日，车驾与朝臣幸冶，履行库藏，
因宴饮，赐囚徒酒肉。敕见彖，与语，明日释之。寻白衣
行南徐州事，司徒谘议，卫军长史，迁侍中。彖形体充
腴，有异于众，每从车驾射雉，在郊野数人推扶，乃能
徒步。幼而母卒，养于伯母王氏，事之如亲，闺门中甚
有孝义。隆昌元年卒，年四十八。谥“靖子